joelniklaus/EU_Wikipedias huggingface dataset:
Angelica Moser

Angelica Moser (s. 9. lokakuuta 1997) on sveitsiläinen yleisurheilija, joka kilpailee seiväshypyssä.

Hänen isänsä Severin on entinen kymmenottelija ja äitinsä Monika entinen seitsenottelija. Hänen siskonsa Jasmine on myös seiväshyppääjä.

Moser voitti kultaa Euroopan nuorten olympiafestivaaleilla 2013 tuloksella 407 ja Nanjiangin nuorten kesäolympialaisissa 2014 ylitettyään 436 cm. Prahan EM-hallikilpailuissa 2015 ja Pekingin MM-kilpailuissa 2015 hän ei selviytynyt karsinnasta finaaliin. Eskilstunan alle 20-vuotiaiden EM-kilpailuissa 2015 hän voitti kultaa tuloksella 435. Amsterdamin EM-kilpailuissa 2016 hän sijoittui finaalissa seitsemänneksi tuloksella 445 cm, joka sivusi hänen karsinnassa hyppäämäänsä omaa ennätystä. 

Moser voitti kultaa Bydgoszczin alle 20-vuotiaiden maailmanmestaruuskilpailussa vuonna 2016 tuloksella 455 cm (alle 20-vuotiaiden Sveitsin ennätys). Rio de Janeiron olympialaisissa 2016 hän karsiutui loppukilpailusta. Belgradin EM-hallikilpailuissa 2017 hän sijoittui 11:nneksi. Hän voitti samana vuonna alle 23-vuotiaiden Euroopan-mestaruuden Bydgoszczissa tuloksella 455. Lontoon MM-kilpailuissa 2017 ja Berliinin EM-kilpailuissa 2018 hän karsiutui loppukilpailusta. Hän sijoittui neljänneksi Glasgow'n sisäratojen EM-kilpailuissa 2019 ennätyksellään 465. Hän voitti samana vuonna alle 23-vuotiaiden Euroopan-mestaruuden Gävlessä ja sijoittui 13:nneksi Dohan MM-kilpailuissa.

Moser voitti sisäratojen Euroopan-mestaruuden Toruńissa 2021 ennätyksellään 475 cm. Samana vuonna käydyissä Tokion olympialaisissa hän karsiutui loppukilpailusta. Belgradin sisäratojen MM-kilpailuissa 2022 hän sijoittui neljänneksi. Eugenen ulkoratojen MM-kilpailuissa 2022 hän oli kahdeksas tuloksella 460 cm ja Münchenin EM-kilpailuissa 2022 neljäs tuloksella 455.

Hän saavutti Sveitsin mestaruuskisoissa kultaa vuosina 2017, 2018, 2019, 2020, 2021 ja 2022, hopeaa vuosina 2013 ja 2015 sekä pronssia vuosina 2012 ja 2014. Hän saavutti Sveitsin sisärätojen mestaruuskisoissa kultaa vuosina 2017, 2018, 2019, 2020, 2021 ja 2022 sekä hopeaa vuosina 2013, 2014, 2015 ja 2016.

Hänen ennätyksensä ulkoradoilla on 466 cm ja hallissa 475.

Lähteet

Aiheesta muualla 
Angelica Moserin kotisivut

Sveitsiläiset seiväshyppääjät
Vuonna 1997 syntyneet
Elävät henkilöt
Sarah Lahti

Sarah Lahti (s. 18. helmikuuta 1995 Klippan) on ruotsalainen kestävyysjuoksija. Hän on ruotsinsuomalainen.

Lahti karsiutui 1 500 metrin alkuerissä Portlandin MM-hallikilpailuissa 2016. Toukokuussa 2016 hän rikkoi 26 vuotta vanhan 10 000 metrin Ruotsin ennätyksen ajalla 31.54,87. Amsterdamin EM-kilpailuissa 2016 hän sijoittui samalla matkalla yhdeksänneksi. Rio de Janeiron olympialaisissa hän sijoittui 10 000 metrillä 12:nneksi uudella Ruotsin ennätysajalla 31.28,43. Hän saavutti alle 23-vuotiaiden EM-kilpailuissa Bydgoszczissa 2017 hopeaa 10 000 ja pronssia 5 000 metrillä. Hän keskeytti 10 000 metriä Lontoon MM-kilpailuissa 2017 ja Tokion olympialaisissa 2021. Hän karsiutui 5 000 metrin alkuerissä Eugenen MM-kilpailuissa 2022 ja sijoittui saman vuoden Münchenin EM-kilpailuissa 10 000 metrillä 14:nneksi.

Lahti oli vuosina 2017–2019 naimisissa alankomaalaisen kestävyysjuoksijan Jesper van der Wielenin kanssa.

Henkilökohtaiset ennätykset 
Lähde: WA
 800 m: 2.13,89 (2013)
 1 500 m: 4.08, (2021)
 3 000 m: 8.50,97 (2016)
 5 000 m: 15.04,87 (2022)
 10 000 m: 31.11,12 (2021)
 3 000 m esteet: 10.32,61 (2012)
 10 kilometriä: 31.18 (2022) NR
 Tunnin juoksu: 17 955 metriä (2020) NR
 Puolimaraton: 1.08.19 (2021) NR

Lähteet 

Ruotsinsuomalaiset henkilöt
Ruotsalaiset kestävyysjuoksijat
Vuonna 1995 syntyneet
Elävät henkilöt
Gina Lückenkemper

Gina Lückenkemper (s. 21. marraskuuta 1996) on saksalainen pikajuoksija ja Euroopan-mestari. 

Amsterdamin EM-kilpailuissa 2016 Lückenkemper saavutti pronssia sekä 200 metrillä ajalla 22,74 että 4 × 100 metrin viestissä. Rio de Janeiron olympialaisissa hän karsiutui 200 metrin välierissä ja oli pikaviestissä neljäs. IAAF World Relays -kilpailuissa 2017 hän saavutti hopeaa 4 × 200 metrin viestissä. Lontoon MM-kilpailuissa 2017 hän karsiutui 100 metrin välierissä ja sijoittui pikaviestissä neljänneksi. Berliinin EM-kilpailuissa 2018 hän sai 100 metrillä hopeaa ajalla 10.98 ja pikaviestissä pronssia.

Lückenkemper saavutti IAAF World Relays -kilpailuissa 2019 pronssia 4 × 100 metrin viestissä. Dohan MM-kilpailuissa 2019 hän karsiutui 100 metrin välierissä. Hän sijoittui vuodelle 2021 siirretyissä Tokion olympialaisissa pikaviestissä viidenneksi. Hän karsiutui 60 metrin alkuerissä Belgradin sisäratojen MM-kilpailuissa 2022. Eugenen 2022 MM-kilpailuissa Lückenkemper saavutti ensimmäisen MM-mitalinsa, pronssia, pikaviestissä. 100 metrillä hän karsiutui välierissä. Münchenin 2022 EM-kilpailuissa Lückenkemper otti kotiyleisönsä edessä ensimmäisen arvokilpailuvoittonsa: hän voitti Euroopan-mestaruuden 100 metrin juoksussa ajalla 10,99. Voiton seurauksena suurilukuinen saksalaisyleisö alkoi laulaa Lückenkemperille. 4 × 100 metrin viestissä hän juoksi kolmannen osuuden Saksan voittaessa Euroopan-mestaruuden.

Lückenkemper voitti 200 metrillä alle 20-vuotiaiden Euroopan-mestaruuden Eskilstunassa 2015 tuulituloksella 22,41. Junioreiden maailmanmestaruuskilpailuissa hänen paras henkilökohtainen saavutuksensa on 200 metrin viides sija Donetskin alle 18-vuotiaiden MM-kilpailuista 2013. Alle 20-vuotiaiden MM-kilpailuissa hän saavutti pronssia 4 × 100 metrin viestissä 2014. 

Lückenkemperin ennätys 100 metrillä on 10,95 (2017) ja 200 metrillä 22,67 (2016).

Lähteet

Viitteet

Aiheesta muualla 

Saksalaiset pikajuoksijat
Vuonna 1996 syntyneet
Elävät henkilöt
Väritehtaanranta

Väritehtaanranta on puisto Kuninkaalan kaupunginosassa Vantaalla. Se sijaitsee Tikkurilankosken etelärannalla ja pääradan itäpuolella. Puiston läheisyydessä sijaitsevat Tikkurila-osakeyhtiön tehdasalue ja tiedekeskus Heureka.

Yhdessä Tikkurilanrannan kanssa Väritehtaanranta muodostaa kilometrin mittaisen puiston Keravanjoen varren ulkoilureitillä. Puistomaisten elementtien lisäksi alueella on myös luonnonmukaisia alueita. Puistossa on pääradan alikäytävän lähellä vesiallas, joka on reunustettu luonnonkivellä. 

Puistossa on käynnistynyt monivuotinen maisemointikunnostus, joka on osa Tikkurilan jokirannan yleissuunnitelmaa. Vesialtaassa oli aikaisemmin suihkulähde, mutta remontin alkaessa se poistettiin. Maisemalampi kunnostetaan ja sen rannalle rakennetaan oleskelulaituri. Laiturin alle sijoitetaan biosuodattamo, jonka on tarkoitus parantaa altaan vedenlaatua.

Lähteet

Vantaan puistot
Kuninkaala
Anders Jansson

Anders August Jansson (27. tammikuuta 1859 Hellesby, Hammarland, Ahvenanmaa – 22. tammikuuta 1882) oli suomalainen taidemaalari.

Jansson opiskeli Suomen Taideyhdistyksen piirustuskoulussa Turussa 1878–1879 sekä Saksassa Düsseldorfin Kunstakademiessa 1880–1881.

Lähteet

Aiheesta muualla 
 Suomalaisen kuvataiteen bibliografia : Anders August Jansson

Suomalaiset taidemaalarit
Vuonna 1859 syntyneet
Vuonna 1882 kuolleet
Tilgmann (yritys)

Tilgmann oli suomalainen Helsingissä vuosina 1869–2000 toiminut kivi- ja kirjapainoalan yritys joka oli aikanaan Suomen ja Euroopan suurin alallaan. 

Tilgmannin kirjapainon perustaja on Saksasta Suomeen vuonna 1862 muuttanut kirjanpainaja ja kivipiirtäjä Ferdinand Tilgmann. Hän perusti Helsinkiin 1869 oman kivipainon ja sittemmin myös kirjapainon, kemigraafisen laitoksen ja korttitehtaan. Tilgmann osti 1872 tontin Lönnrotinkadun ja Annankadun kulmasta jonne rakennettiin sitten useassa vaiheessa 8-kerroksinen punatiilinen kirjapainotalo. Vuonna 1895 yrityksestä muodostettiin Oy F. Tilgmann Ab, jonka toimitusjohtajana Tilgmann oli kuolemaansa saakka. Tilgmann perusti Helsinkiin myös Suomen Pankin setelipainon ja toimi sen johtajana vuodesta 1886.

Tilgmann osti vuonna 1918 Öflund & Petterssonin kirjapainon, Lilius & Hertzbergin kirjapainon, Weilin & Göösin kivipainon, Helsingin Kirja- ja Kivipainon sekä Åbo Stentryckerin kivipainon, jotka fuusioitiin emoyhtiöön 1921. Tilgmannin osake-enemmistön omisti vuodesta 1916 alkaen Amos Anderson. Toinen yhtiön omistajista oli Oskar Öflund (1876–1947) jolla oli neljäsosa osakkeista. 

Tilgmannin kirjapainotoiminta siirrettiin 1946 vuonna 1944 perustetulle Amos Anderson & Öflund Ab:lle, jonka nimeksi muutettiin myöhemmin Oy Tilgmann Ab. Vanha emoyhtiö omisti edelleen kiinteistöjä, sen nimeksi muutettiin 1956 Graafinen Teollisuus Oy ja se fuusioitiin 1969 Forum Henrici -yhtiöön. Tilgmannin kirjapainotalossa oli 12. heinäkuuta 1960 tuhoisa tulipalo jonka sammutustöissä kuoli kolme palomiestä ja myöhemmin vielä sammutusta johtanut palopäällikkö.

Amos Anderssonin kuoltua 1961 Tilgmannin omistajaksi tuli Konstsamfundet. Tilgmannin kirjapainotoiminta alkoi muuttua tappiolliseksi 1960-luvulla. Vuonna 1970 Tilgmann lopetti vuodesta 1935 omistamansa vaasalaisen kirjapainon Lito-Björkell Oy:n, ja vuonna 1972 Tilgmannin kirjapaino siirtyi Helsingin keskustasta Espoon Suomenojalle. Kymi Oy osti vuonna 1977 Tilgmannin kirjapainon, ja vuonna 1985 omistajaksi tuli Yhtyneet Paperitehtaat. UPM-Kymmene myi Tilgmannin kirjapainotoiminnan vuonna 1999 Editalle, joka yhdisti sen vuonna 1998 hankkimaansa Lauttasaaren Paino Oy:hyn nimellä Edita Label. Edita Labelin vuonna 2002 ostanut saksalainen perheyhtiö Karl Rauch Verlag Gmbh vuonna 2014 myi yhtiön takaisin suomalaiselle omistajalle, joka otti Tilgmann-nimen uudelleen käyttöön.

Tilgmannin entisessä Helsingin painotalossa oli vuodesta 1980 alkaen Eläke-Varman pääkonttori, ja vuonna 2008 sinne siirtyi Euroopan kemikaalivirasto.

Lähteet 

Suomalaiset kirjapainot
Suomen teollisuushistoria
Putaja

Putaja on kylä Sastamalan kunnan Suodenniemellä. Kylä sijaitsee Mouhijoen varrella ja sen alueella risteää Vammalan ja Suodenniemen välinen yhdystie ja Valtatie 11. Putajassa on noin 300 asukasta.

Putaja ei ole maarekisterikylä, vaan sen alue kuuluu itseasissa entisen Mouhijärven kunnan Eskolan kylään. Vanha Mouhijoen ylittävä kolmiaukkoinen kivisilta on Putajan tunnusmerkki. Mouhijoen yli on tehty siltoja paikallista Putajan ja Aliskosken sahojen tarpeisiin. Sahatoiminta loppui kylästä 1950-luvulla.

Lähteet

Aiheesta muualla
Putajan Ponsi ry Putajan kyläyhdistys

Suodenniemen kylät
Bender (täsmennyssivu)

Bender voi tarkoittaa ainakin seuraavia:

 Bender, kaupunki Transnistrian alueella Moldovassa
 sukunimenä:
 Dragan Bender (s. 1997), kroatialainen koripalloilija
 Hans Bender (1907—1991), saksalaisen Freiburgin yliopiston parapsykologian professori
 Jack Bender, yhdysvaltalainen ohjaaja, näyttelijä, tuottaja ja käsikirjoittaja
 Jonathan Bender (s. 1981), yhdysvaltalainen koripalloilija
 Lars Bender (s. 1989), saksalainen jalkapalloilija
 Lawrence Bender (s. 1957), yhdysvaltalainen elokuvatuottaja
 Sven Bender (s. 1989), saksalainen jalkapalloilija
 Bender, roolihahmo Futurama-animaatiosarjassa.

Luettelot henkilöistä sukunimen mukaan
Acroyoga

Acroyoga (myös kirjoitettu Akrojooga, Acro-Yoga tai AcroYoga) on fyysinen harjoittelumuoto, joka yhdistää joogaa ja akrobatiaa.

Nykyään on monia Acroyoga kouluja. Alkuperäiset kaksi koulua olivat Acroyoga Montreal ja Acroyoga Inc.. Acroyoga Montrealin perusti Jessie Goldberg ja Eugene Poku vuonna 1999 yhdistämällä akrobatiaa, joogaa ja tanssia. Acroyoga Inc., alkoi San Franciacossa vuonna 2006 perustajinaan Jason Nemer ja Jenny Klein. Tässä harjoittelumuodossa sulautuu akrobatiaa, jooga ja terveyttä korostavat taidot. Molemmat koulut tarjoavat opetusta sertifioinnit, ja vaikkakin niissä on joitakin eroja, on niissä monia samanlaisia asentoja käyttäen painovoimaa edistämään vahvistumista ja venyttelyä.

Acroyoga voi auttaa parantamaan fyysisiä ja henkistä puolia harjoittajissaan. Treenin ja voimaharjoittelun lisäksi Acroyoga tarjoaa parin kanssa tehtäviä tasapainoharjoitteita joilla voi parantaa keskittymistä ja hieronta elementtejä joilla voi saada helpotusta stressiin. Kuitenkin Acroyogassa käytetään enemmän voimaa kuin monissa perinteisissä joogamuodoissa, ja tämä voi johtaa useammin loukkaantumisiin.

Roolit 
Acroyogassa on olemassa kolme pääroolia: pohja (base), lentäjä (flyer), ja varmistaja (spotter).
 Pohja (eng. base) - tämä on henkilö, jolla on eniten pisteitä kosketuksessa maahan. Usein tämä henkilö makaa maassa, jossa koko vartalo on yhteydessä maahan. Tämä mahdollistaa sen, että molemmat kädet ja jalat on "luu-pinottu" taatakseen parhaan mahdollisen vakauden ja tuen lentäjälle. Pääkontaktipinnat lentäjään ovat jaloissa  (yleensä sijoitettu lentäjän lantion, nivusten tai alavatsan alueelle) ja käsissä (joko kädet vastakkain tai ote hartioista).
 Lentäjä (eng. flyer) - tämä on henkilö, joka on koholla maasta pohjan toimesta. Lentäjä voi tehdä sarjan dynaamisia asentoja, siirtyen asennosta toiseen yleensä painovoiman avustamana. Lentäjä tarvitsee tasapainoa, luottamusta, ja voimaa keskivartalossa.
 Varmistaja (eng. spotter) - Tämän henkilön tehtävä on tarkkailla parin tekemistä ja varmistaa että lentäjä laskeutuu turvallisesti virheen sattuessa. Varmistaja voi myös antaa ohjeistusta pohjalle ja lentäjälle.

Asentoja 
On monia staattisia akrojooga asentoja. Sarjaa asentoja jatkuvana flow:na on kutsutaan pesukoneeksi.

Suomessa akrojooga on melko uusi laji. Opetusta ja harrastajaryhmiä löytyy acroyoga-aiheisista Facebook-ryhmistä.
 Helsinki
 Tampere
 Turku
 Jyväskylä
 Oulu
 Kajaani

Lähteet

Aiheesta muualla 

Liikunta
Pickin tauti

Pickin tauti on aivojen lohkosurkastuma, otsa- ja ohimolohkoihin painottuva ennenaikainen aivojen rappeutuminen. Sen oireita ovat muun muassa luonteen muutos, estottomuus ja afasia.

Lähteet 

Neurologiset sairaudet
Psyykkiset sairaudet
Luettelo Jyväskylän julkisista taideteoksista ja muistomerkeistä

Luettelo Jyväskylän julkisista taideteoksista ja muistomerkeistä on luettelo Jyväskylässä sijaitsevista pysyvistä taideteoksista, muistomerkeistä, muistolaatoista ja ympäristötaideteoksista. Jyväskylään on liitetty Jyväskylän maalaiskunta sekä Korpilahden ja Säynätsalon kunnat.

Julkiset taideteokset, muistomerkit ja muistolaatat 

 Luettelossa on 124 kohdetta.

Kirkkopuiston veistokset Nuori Minna Canth, majuri C. C. Rosenbröijerin muistopatsas ja Taipaleen taistelun muistomerkki on siirretty elokuussa 2022 pois rakennustyömaan tieltä, ja ne palautetaan paikoilleen kunnostettuna työmaan valmistuttua, luultavasti kesällä 2024.

Lähteet 

Jyväskylän karttapalvelu: Kaupunginosajaottelu

Viitteet

Aiheesta muualla 

 Kirsti Vainio: Jyväskylän ja lähialueen julkisten veistosten ja muistomerkkien taustatietoja. 2001.
 Jyväskylän Kankaan taideohjelmasta suunnitteluvaiheessa 
 

Jyväskylä

Jyväskylän kulttuuri
Álvarez

Álvarez tai Alvarez on muun muassa seuraavien henkilöiden sukunimi:

 Adrián López Álvarez (s. 1988), espanjalainen jalkapalloilija
 Antonio Álvarez Giráldez (s. 1955), espanjalainen jalkapalloilija ja valmentaja
 Baltasar Álvarez Restrepo (1901–1988), kolumbialainen katolinen piispa
 Bernardo Álvarez Afonso (s. 1949), espanjalainen katolinen piispa
 Carlos Alvarez, venezuelalainen näyttelijä
 Carmen Julia Álvarez (s. 1952), venezuelalainen näyttelijä
 César Rodríguez Álvarez (1920–1995), espanjalainen jalkapalloilija
 Cristian Darío Álvarez (s. 1985), espanjalainen jalkapallomaalivahti
 Eddie Alvarez (s. 1984), yhdysvaltalainen vapaaottelija
 Éder Álvarez Balanta (s. 1993), kolumbialainen jalkapalloilija
 Edgar Álvarez (s. 1980), hondurasilainen jalkapalloilija
 Elías Yanes Álvarez (1923–2018), espanjalainen katolinen arkkipiispa
 Elsa Álvarez (s. 1981), espanjalainen karateka
 Fede Álvarez (s. 1978), uruguaylainen elokuvaohjaaja, -käsikirjoittaja ja -tuottaja
 Fernando Álvarez de Toledo (1508–1582), espanjalainen valtiomies ja kenraali
 Francisco Álvarez Martínez (1925–2022), espanjalainen kardinaali
 Gregorio Álvarez (1926–2016), uruguaylainen kenraali, sotilashallituksen presidentti 1981–1985
 Joaquín Baldomero Fernández Espartero Álvarez de Toro, Baldomero Espartero (1792–1879), Vergaran ruhtinas, espanjalainen kenraali ja poliitikko, sijaishallitsija 1840–1843
 José Armando Álvarez Cano (s. 1960), meksikolainen katolinen piispa
 José Luis Álvarez Enparantza, Txillardegi (1929–2012), baskilainen kielitieteilijä, poliitikko ja kirjailija
 José Miguel Álvarez (s. 1949), kuubalainen koripalloilija
 Juan Cruz Álvarez (s. 1985), argentiinalainen moottoriurheilija
 Juan de Yepes Alvarez, Ristin Johannes (1542–1591), espanjalainen kristitty mystikko, karmeliitta ja kirjailija
 Julia Álvarez (s. 1950), yhdysvaltalainen romaanikirjailija ja runoilija
 Luciano Álvarez (s. 1978), espanjalainen jalkapalloilija
 Luis Alvarez (1911–1988), yhdysvaltalainen fyysikko, kuplakammion keksijä, Nobelin fysiikanpalkinnon saaja
 Luis Alberto Monge Álvarez (1925–2016), Costa Rican presidentti 1982–1986
 Luis Echeverría Álvarez (1922–2022), Meksikon presidentti 1970–1976
 Manuel Álvarez Bravo (1902–2002), meksikolainen valokuvaaja 
 Marcelo Álvarez (s. 1962), argentiinalainen tenori
 Mario Álvarez (s. 1982), espanjalainen jalkapalloilija
 Oswaldo Brenes Álvarez (1942–2013), costaricalainen katolinen piispa
 Pablo Álvarez Núñez (s. 1980), espanjalainen jalkapalloilija
 Rafael Alvarez Lara (1902–1996), espanjalainen katolinen piispa
 Ricardo Gabriel Álvarez (s. 1988), espanjalainen jalkapalloilija
 Rolando José Álvarez Lagos (s. 1966), nicaragualainen katolinen piispa
 Rosendo Álvarez Gastón (1926–2014), espanjalainen katolinen piispa
 Santiago Álvarez (1919–1998), kuubalainen elokuvaohjaaja
 Saúl Álvarez (s. 1990), meksikolainen nyrkkeilijä
 Segismundo Martínez Álvarez (1943–2021), espanjalais-brasilialainen katolinen piispa
 Sergio Álvarez (s. 1986), espanjalainen jalkapallomaalivahti
 Vicente Alberto Álvarez Areces (1943–2019), espanjalainen poliitikko
Luettelo Rovaniemen julkisista taideteoksista ja muistomerkeistä

Luettelo Rovaniemen julkisista taideteoksista ja muistomerkeistä sisältää Rovaniemen pysyvästi, jatkuvasti avoimissa, julkisisissa ja ulkotiloissa sijaitsevat taideteokset, veistokset, muistomerkit ja muistolaatat.  Rovaniemeen on liitetty Rovaniemen maalaiskunta.

Julkiset taideteokset, muistomerkit ja muistolaatat 
 Tässä luettelossa on 49 kohdetta.

Julkisilta paikoilta poistetut ja tuhoutuneet teokset 
Tässä luettelossa on lueteltu Rovaniemen julkisilla paikoilla olleita patsaita ja muistomerkkejä, jotka ovat tuhoutuneet tai muuten poistettu.

Lähteet 

Rovaniemen karttapalvelu>Aluejako, kaupunginosat

Viitteet

Aiheesta muualla 

Rovaniemi
Herdalerin taistelu

Herdalerin taistelu käytiin Olavi Pyhän sotajoukon ja eteläsuomalaisten välillä vuonna 1008 Uudellamaalla.

Myöhemmin Norjan kuninkaaksi kohonneen Olavi Pyhän kerrotaan Snorri Sturlusonin vuoden 1230 tienoilla kirjoittamassa Heimskringlassa tehneen teini-iässä viikinkiretken Itämerelle. Hänen kerrotaan ensin ryöstelleen Mälarin aluetta Ruotsissa ja pysähtyneen joksikin aikaa Sigtunan lähistölle. Seuraavaksi hän purjehti Saarenmaalle yllättäen paikalliset, jotka aluksi lupautuivat suostumaan Olavin vaatimuksiin. Saarenmaalaiset kuitenkin lopulta hyökkäsivät Olavin ja hänen miestensä kimppuun, mutta Olavin retkikunta selvisi syntyneestä taistelusta.

Tämän jälkeen Olavi purjehti miehineen ryöstelemään Suomen rannikkoa, jota saagoissa kutsutaan nimellä Balagaardssida – roviorannikko. He jalkautuivat lopulta syvemmälle sisämaahan, jossa asukkaat olivat jo hylänneet asumuksensa ja tyhjentäneet ne arvoesineistä. Suunnatessaan takaisin laivoilleen Olavi ja hänen miehensä joutuivat suomalaisten väijytyksen kohteeksi menettäen useita miehiä. Olavi pääsi jäljelle jääneiden miestensä kanssa kuitenkin takaisin laivoilleen myrskyn samalla noustessa. Olavi käski tästä huolimatta laivat liikkeelle purjehtien rannikkoa pitkin. Suomalaisten kerrotaan Heimskringlassa lähteneen takaa-ajoon ja edenneen saman matkan maata pitkin kuin Olavi eteni laivoineen. Olavin onnistui miehineen kuitenkin päästä lopulta pakoon. Taistelun tapahtumapaikka on epävarma, mutta sen on epäilty tapahtuneen mahdollisesti jossain Uudellamaalla. 

Herdaler tai Härdalar on yhdistetty Länsi-Uudellamaalla mereltä katsottuna metsän takana sijaitsevaan Inkoon Hirdaliin. Ensimmäisen kerran Hirdal mainitaan 1500-luvun maakirjoissa. Alueen asutuksen on alun perin arveltu olleen suomalaista.

Lähteet

Suomen historia
Uudenmaan historia
Viikinkiaika
Sasebon laivastoarsenaali

Sasebon laivastoarsenaali () oli yksi neljästä keisarillisen Japanin laivaston tukikohdasta, joka oli varustettu telakalla.

Historia 
Sasebon laivastoalue perustettiin Saseboon Nagasakiin vuonna 1886 laivaston kolmantena Japanin kotisaarten puolustuksesta vastanneista laivastoalueista. Tukikohdan perustamisen jälkeen alueelle perustettiin kuivatelakalla varustettu korjaustelakka  1889. Telakkaa täydennettiin vuoteen 1897 mennessä alusten rakentamiseen vaadituilla työpajoilla ja tarvikkeilla, jolloin varsinainen Sasebon laivastontelakka sai alkunsa ja se nimettiin Sasebon laivastoarsenaaliksi vuonna 1903. Arsenaalin perustamisesta vastasi ranskalainen insinööri Louis-Émile Bertin.

Vuonna 1913 telakalle pystytettiin 250 tonnin nosturi ja telakkaa laajennettiin suurempien sotalaivojen valmistamiseksi. Washingtonin laivastosopimuksen aiheuttaessa Maizurun laivastoarsenaalin käytöstä poiston siirtyi pääosa uusien hävittäjien ja torpedoveneiden suunnittelusta ja niiden prototyyppien testauksesta Saseboon. Telakalla myös tehtiin Akagin ja Kagan muutostyöt taistelulaivoista lentotukialuksiksi.

Toisen maailmansodan aikana telakalla työskenteli jopa 50 000 työntekijää, jotka valmistivat ja huolsivat hävittäjiä, keveitä risteilijöitä ja sukellusveneitä sekä muita laivaston vaatimia aluksia. Telakka myös korjasi taistelulaivat Yamatoa ja Musashia Tyynenmeren sodan aikana. Sasebon ja Omuran yhdessä muodostama 21. laivastoarsenaali valmisti kaikkiaan 966 lentokonetta.

Japanin antauduttua 5. syyskuuta 1945 Yhdysvaltain 5. merijalkaväkidivisioona nousi maihin Sasebossa ja kesäkuussa 1946 Yhdysvallat avasi virallisesti laivastotukikohdan () Sasebossa osaan aiemmasta Sasebon laivastoarsenaalista. Jäljelle jäänyt osa telakoista siirrettiin siviilien omistukseen ja alueelle perustettiin 1946 Sasebo Heavy Industries Co. Ltd.

Keisarillisen Japanin laivasto
Telakat
Graceland (albumi)

Graceland on Paul Simonin albumi, joka äänitettiin lokakuun 1985 ja kesäkuun 1986 välillä ja julkaistiin 25. elokuuta 1986. Eklektinen albumi yhdistelee Simonin omaa musiikkityyliä eteläafrikkalaiseen mbaqanga-musiikkiin. Albumin kokonaispituus on 63 minuuttia.

Graceland oli suuri menestys, mutta koska Etelä-Afrikka oli kulttuuriboikotissa maan harjoittaman apartheid-politiikan vuoksi, albumi herätti myös arvostelua. Graceland sai vuonna 1987 Grammy-palkinnon vuoden albumina. Rolling Stone valitsi albumin 1980-luvun viidenneksi parhaaksi rocklevyksi. Vuonna 2006 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Kappaleet 
 The Boy in the Bubble
 Graceland
 I Know What I Want
 Gumboots
 Diamonds on the Soles of Her Shoes
 You Can Call Me Al
 Under African Skies
 Homeless
 Crazy Love, Vol. II
 That Was Your Mother
 All Around the World, or the Myth of Fingerprints

Arvostelut 
 Allmusic: 
 Drowned in Sound: 10/10
 The Independent: 
 Pitchfork Media: 9.2/10
 PopMatters: 10/10
 Robert Christgau: A
 Rolling Stone:

Lähteet 

Paul Simonin albumit
Vuoden 1986 albumit
Grammy-palkitut albumit
Laatu-Haiti

Laatu-Haiti oli ravintola Helsingissä Snellmaninkatu 19:ssä. 

Ravintola oli vastapäätä Snellmaninkatu 10:ssä viisi vuotta sijainneen Helsingin yliopiston kasvatustieteen laitoksen väen kantapaikka, jota dosentti Marja Martikainen on muistellut yhteishengen luojana laitoksen 50-vuotisjuhlapuheessa. Ravintola sai mainetta myös yhtenä Pentti Saarikosken kantapaikoista.

Lähteet

Helsingin entiset ravintolat
Linnankosken lukio

Linnankosken lukio on suomenkielinen lukio Porvoossa. Se on perustettu vuonna 1895, ja lukiossa opiskelee noin 600 opiskelijaa. Rehtorina toimii Kaisa Leppävuori. Päätoimisia opettajia on yli 40. Lukiossa toimii myös aikuislinja. Nykyinen lukiorakennus valmistui 1953, ja sen yhteyteen valmistui laajennusosa vuonna 2000. Lukiorakennukseen tehtiin sisäilmaremontti ja peruskorjaus vuosina 2017-2018.

Tunnettuja Linnankosken lukiossa opiskelleita 

 Mika Anttonen
 Nina Björnström-Lehtonen
 Luca Gargano
 Laura Gustafsson
 Jukka Gustavson
 Carmen Heikkilä
 Joonas Henttala
 Jari Hyttinen
 Teemu Keskisarja

 Vanessa Kurri
 Leena Peisa
 Juska Reiman
 Jussi Saramo
 Samuli Siltanen
 Pajtim Statovci
 Ari Suhonen
 Mikko Sumusalo

Lähteet 

Porvoon oppilaitokset
Suomen lukiot
Witchburner

Witchburner on ruotsalaisen metalliyhtye Witcheryn EP-levy, joka julkaistiin 29. maaliskuuta 1999. Se sisältää omien kappaleiden lisäksi cover-versioita Judas Priestin, Acceptin, W.A.S.P.:n sekä Black Sabbathin kappaleista.

Kappaleet

Kokoonpano 
 Tony ”Toxine” Kampner – laulu
 Patrik Jensen – rytmikitara
 Richard Corpse – soolokitara
 Sharlee D’Angelo – basso
 Mique – rummut

Tuotanto 
 Andy LaRocque – äänittäjä
 Kenneth Johansson – valokuvat
 Necrolord – kansikuva

Aiheesta muualla 
 

Witcheryn albumit
Vuoden 1999 EP:t
Rutenoseeni

Rutenoseeni eli bis(syklopentadienyyli)rutenium(II) (C10H10Ru) on metalloseeneihin kuuluva ruteniumin organometalliyhdiste. Yhdistettä on tutkittu käytettäväksi polymerointikatalyyttinä.

Ominaisuudet
Rutenoseeni on monille metalloseeneille tyypillisesti niin kutsuttu sandwich-yhdiste, jossa metalli-ioni on kahden syklopentadienyyliligandin välissä. Rakenne muistuttaa ferroseenin rakennetta, mutta ferroseenista poiketen rutenoseenin ligandien konformaatio on kohdakkainen. Huoneenlämpötilassa yhdiste on vaaleankeltaista kiteistä ainetta ja on suhteellisen stabiili ilman vaikutuksille. Ferroseenin tavoin rutenoseeni kykenee reagoimaan elektrofiilisella aromaattisella substituutiolla, mutta ei ole aivan yhtä reaktiivinen. Sen sijaan organolitiumyhdisteiden kanssa se reagoi vaihtaen vetyatomin litiumatomiin ferroseenia nopeammin ja muodostuva tuote on nukleofiilinen. Rutenoseenin hapettuminen poikkeaa ferroseenin hapettumisesta siten, että hapettumisreaktiossa muodostuu yleensä dimeerinen dikationi eikä monokationia kuten ferroseenin hapettuessa. Eräissä heikosti koordinoituvissa elektrolyyteissä voidaan saada aikaan hapettuminen monokationiksi. Yhdiste liukenee orgaanisiin liuottimiin.

Valmistus
Ensimmäisen kerran rutenoseenia valmisti Geoffrey Wilkinson vuonna 1952. Rutenoseenia voidaan valmistaa ruteniumkloridin ja syklopentadienyylinatriumin välisellä reaktiolla. Liuottimena käytetään tetrahydrofuraania ja tuote puhdistetaan sublimoimalla.

Rutenoseenia on tutkittu käytettäväksi polymeerien valmistuksessa fotoinitiaattorina.

Lähteet

Organometalliyhdisteet
Ruteniumyhdisteet
Malmin työväentalo

Malmin työväentalon rakennusvuosi on 1939 ja rakennuksen suunnittelija August Virta. Talo sijaitsee Helsingin Malmin kaupunginosassa. 

Malmin työväentalo oy:n perustajakokokuksessa 1937 olivat edustettuna Malmin Seudun Työväenyhdistys, Metalliosasto 33, Malmin Nahkatyöntekijäinosasto ja Malmin Urheilijat. Malmin Seudun Työväenyhdistys suurimpana osakkaana kuului sotiin asti Suomen Sosialidemokraattiseen Puolueeseen ja päätti vuonna 1945 liittyä SKDL:ään. 2000-luvulla Malmin eläkeläiset ovat olleet talon ahkerin käyttäjäryhmä.

Lähteet

Aiheesta muualla 

Malmi
Helsingin rakennukset ja rakennelmat
Työväentalot
Nummelan työväentalo Rientola

Nummelan työväentalo Rientola on vuonna 1905 perustetun Työväenyhdistys Nummelan Elon rakennus Vihdin Nummelan taajamassa Pisteenkaaren ja Työväentien kulmassa. Talo on valmistunut 1908.

Talo rakennettiin Tuusan tilan omistajalta K. Sammalkarilta vuokratulle tontille, joka oli kooltaan noin 2 500 neliömetriä. Yhdistys osti 1928 tontin omaksi 10 000 markalla. Rakentajiksi oli palkattu pääasiassa yhdistyksen omaa jäsenkuntaa. Rakennuksen pinta-alaksi tuli 18 × 10 metriä, josta juhlasali vei 11 × 10 metriä. Siihen liittyi lisäksi näyttämötilat, ravintola ja sittemmin purettu parveke. Yläkertaan tuli vahtimestarille pieni asunto, jossa nyt on kokoushuone. Taloa jatkettiinkin 1916 Edvard Helteen piirustusten mukaan. 7 x 12,5 metrin suuruiseen tilaan tuli näyttämöosa ja pukuhuoneet.

1970-luvulla taloon rakennettiin aikakauden tyylinmukainen siipi, joka myöhemmässä rakennusvaiheessa 1980-luvulla korjattiin sopeutumaan vanhaan.

Talossa oli alkujaan myös kirjasto, joka kuitenkin myytiin kunnalle vuonna 1936, jolloin perustettiin piirikirjasto.

Työväentalon pihalla on Veikko Helteen muistomerkki.

Lähteet

Aiheesta muualla

Työväenyhdistys Nummelan Elo, kotisivut

Työväentalot
Nummela
Vihdin rakennukset ja rakennelmat
Mestarien liigan kauden 2016–2017 karsintavaihe ja play-off-kierros

Mestarien liigan kauden 2016–2017 karsintavaihe pelataan 28. kesäkuuta – 3. elokuuta 2016 ja play-off-kierros pelataan 16.–24. elokuuta 2016. Karsintavaiheessa ja play-off-kierroksella pelaa yhteensä 56 joukkuetta, ja niistä kymmenen etenee Mestarien liigan kauden 2016–2017 lohkovaiheeseen.

Joukkueet

Ensimmäinen karsintakierros

Sijoitukset

Yhteenveto

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Ottelut

Lincoln Red Imps voitti yhteistuloksella 3–2.

The New Saints voitti yhteistuloksella 5–1.

Yhteistulos 2–2. Valletta voitti vierasmaaleilla.

Alaškert voitti yhteistuloksella 3–0.

Toinen karsintakierros

Sijoitukset

Yhteenveto

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

Ottelut

Karabah voitti yhteistuloksella 3–1.

Hapoel Be’er Sheva voitti yhteistuloksella 3–2.

Yhteistulos 6–6. Trenčín voitti vierasmaaleilla.

Red Bull Salzburg voitti yhteistuloksella 3–0.

Dinamo Zagreb voitti yhteistuloksella 5–3. 

APOEL voitti yhteistuloksella 3–0.

Legia Varsova voitti yhteistuloksella 3–1.

Ludogorets Razgrad voitti yhteistuloksella 5–0.

Dinamo Tbilisi voitti yhteistuloksella 3–1.

Astana voitti yhteistuloksella 2–1.

Yhteistulos 2–2. Partizani Tirana voitti rangaistuspotkukilpailussa 3–1.

BATE Borisov voitti yhteistuloksella 4–2.

Red Star Belgrade voitti yhteistuloksella 4–2.

Rosenborg voitti yhteistuloksella 5–4.

Yhteistulos 3–3. Dundalk voitti vierasmaaleillaCeltic voitti yhteistuloksella 3–1.Kööpenhamina voitti yhteistuloksella 9–0.Kolmas karsintakierros
Sijoitukset

Yhteenveto

|-
!colspan=6|Mestarit

|-
!colspan=6|Parhaiten sijoittuneet

|}

OttelutAPOEL voitti yhteistuloksella 4–2.Dinamo Zagreb voitti yhteistuloksella 3–0.Hapoel Be’er Sheva voitti yhteistuloksella 1–0.Celtic voitti yhteistuloksella 3–2.Legia Varsova voitti yhteistuloksella 1–0.Yhteistulos 1–1. Viktoria Plzeň voitti vierasmaaleilla.Kööpenhamina voitti yhteistuloksella 4–1.Dundalk voitti yhteistuloksella 3–1.Ludogorets Razgrad voitti yhteistuloksella 6–4.Red Bull Salzburg voitti yhteistuloksella 3–0.Ajax voitti yhteistuloksella 3–2.Steaua Bukarest voitti yhteistuloksella 3–1.Yhteistulos 2–2. Young Boys voitti rangaistuspotkukilpailun jälkeen 4–2.Rostov voitti yhteistuloksella 4–2.Monaco voitti yhteistuloksella 4–3.Play-off-kierros
Sijoitukset

Yhteenveto

|-
!colspan=6|Mestarit

|-
!colspan=6|Parhaiten sijoittuneet

|}

OttelutLudogorets Razgrad voitti yhteistuloksella 4–2.Celtic voitti yhteistuloksella 5–4.Kööpenhamina voitti yhteistuloksella 2–1. Legia Varsova voitti yhteistuloksella 2–1.Dinamo Zagreb voitti yhteistuloksella 3–2.Manchester City voitti yhteistuloksella 6–0.Porto voitti yhteistuloksella 4–1.Rostov voitti yhteistuloksella 5–2.Borussia Mönchengladbach voitti yhteistuloksella 9–2.Monaco voitti yhteistuloksella 3–1.''

Aiheesta muualla
 Virallinen sivusto 

Mestarien liiga
Jalkapallosarjojen kausi 2016–2017/2017
Killer Frost

Killer Frost on usean superroiston käyttämä nimi Yhdysvaltalaisissa sarjakuvissa, jotka ovat julkaissut DC Comics. Hahmo on esiintynyt monissa muodoissa, joista osa on ottanut Killer Frostin persoonan omakseen. Killer Frost esiintyy pääasiallisesti Firestormin vastustajana.

Voimia ja kykyjä 
Jokainen Killer Frostin versio on pystynyt muuntamaan lämpöä kylmäksi energiaksi. Tämän johdosta hän voi luoda kokonaisia esineitä jäästä, kuten seinämiä.
Killer Frost voi myös muuttaa koskettamansa esineen jääksi.

DC-universumin superroistot
Kuvitteelliset joukkomurhaajat
Firestorm (sarjakuvahahmo)

Firestorm on usean fiktiivisen supersankarin käyttämä nimi Yhdysvaltalaisissa sarjakuvissa, jotka ovat julkaissut DC Comics. Firestormin ensimmäinen muoto oli Ronnie Raymondin ja Martin Steinin yhdistelmä.

Muissa medioissa

Videopelit 
Ronnie Raymondin versio Firestormista esiintyy pelattavana hahmona pelissä Lego Batman 3: Beyond Gotham. Pelissä hahmon äänenä toimii Nolan North.

DC-universumin supersankarit
DC Comics -sarjakuvalehdet
Kuvitteelliset järjestöt
Kuvitteelliset tieteilijät
Supersankarisarjakuvat
Lepakkonainen

Lepakkonainen on supersankaritar, joka esiintyy yhdysvaltalaisissa sarjakuvissa, jotka ovat julkaissut DC Comics. Lepakkonaisen identiteetin jakaa kaksi naista, joiden molempien nimi on Katherine Kane.

Lepakkonaisen on kehittänyt Bob Kane ja Sheldon Moldoff ja käsikirjoittaja Edmond Hamilton, Jack Schiffin ohjeistamana.

Joulukuussa 2014, DC Comics ilmoitti peruvansa 13 sarjakuvan julkaisuerät mukaan lukien Lepakkonainen.

Lepakkonainen muissa medioissa 
1968 valmistui meksikolainen, espanjankielinen elokuva La mujer murcielago (Lepakkonainen), jossa Lepakkonaista näytteli Maura Monti. Elokuva on tyyliltään parodiamainen kuten 2 vuotta aikaisemmin valmistunut Adam Westin tähdittämä Batman-elokuva.

2019 HBO:lla alkoi pyöriä DC:n lisensoima Batwoman-sarja, jossa Lepakkonaista esittää Ruby Rose..
2020 ilmoitettiin, että Javicia Leslie korvaa Rosen Lepakkonaisen näyttelijänä..

Animaatioissa 
Batman: Salaperäinen Batwoman (Batman: Mystery of the Batwoman) on vuonna 2003 suoraan DVD:lle julkaistu animaatioelokuva, jonka ohjasi Curt Geda ja käsikirjoitti Alan Burnett. Lepakkonainen nähdään myös 2016 valmistuneessa Batman: Bad Blood -animaatioelokuvassa.

Näyttelijöitä
Lepakkonaista ovat vuosien saatossa erilaisissa yhteyksissä näytelleet (elokuvat, televisiosarjat) monet näyttelijät.

Aiheesta muualla 
 Batwoman DC Comicsin sivustolla 
 Batwoman-tvsarjan sivusto

Lähteet 

DC-universumin kamppailulajien harrastajat
DC-universumin supersankarit
Kuvitteelliset salaiset agentit ja vakoojat
Supersankarisarjakuvat
DC-universumin sankarit ilman yli-inhimillisiä kykyjä
Vantaan tanssiopisto

Vantaan tanssiopisto on tanssin perusopetusta antava oppilaitos Vantaalla. Yleinen tanssiopetus painottaa kasvatuksellista ja elämyksellistä tanssiharrastusta. Tanssin laajaan oppimäärään keskittyvä opetus puolestaan syventää tanssiharrastusta ja luo valmiuksia tanssialan ammattiopintoihin. Tanssiopiston toiminta on osallistujilleen maksullista. Vantaan tanssiopistossa tanssii noin tuhat oppilasta, joista 90 prosenttia on tyttöjä.

Opetustarjonta keskittyy lapsiin ja nuoriin ja alkaa varhaisopetuksesta eli 3–4 -vuotiaiden tanssileikkitunneista, jolle lapsi voi ryhmästä riippuen osallistua yksin tai vanhemman kanssa.
 Pääryhmänä ovat  7–12-vuotiaat. Noin 7-vuotiaan lapselle valitaan pääaine, joka voi olla nykytanssi, baletti, jazztanssi. Osa tanssiopetuksesta soveltuu myös aikuisille, mukaan luettuna tanssia tukevan, liikkuvuutta ylläpitävän kehonhuollon, joogan ja pilateksen opetus.

Vantaan Tanssiopiston taloudesta ja varojen käytöstä vastaa ja tanssiopiston toimintaa valvoo ja sitä johtaa tukiyhdistys (Vantaan Tanssiopiston tuki ry.) hallituksensa välityksellä.

Historiaa
Tanssiopiston taustalla on  Raatikon tanssikoulun vuonna 1977 alkanut opetus. 1990-luvun alkupuolella Raatikon tanssikoulu aloitti taiteen perusopetusta Vantaalla muun muassa Tikkurilan teatterin kanssa. Vuonna 1997 Raatikon tanssikoulu muuttui Vantaan tanssiopistoksi. Kesällä 2010 talousvaikeuksiin ajautuneen, tuolloin noin 140 oppilaan arvostetun Vantaan lapsibaletin toiminta liitettiin pääosin osaksi Vantaan tanssiopistoa.

Tanssiopisto sai Vantaan kulttuuripalkinnon vuonna 1997. Myös Tanssiopiston esitykset ovat menestyneet. Esimerkiksi opiston balettiesitys Ja linnut lensivät matalalla palkittiin vuonna 2015 Kajaanin koreografiakatselmuksessa.

Toimipisteet
Vantaan tanssiopiston päätoimipiste on Myyrmäen eteläosassa (Kilterinkuja 2), jonne tanssiopisto muutti vuoden 2015 lopulla. Uusien tilojen Lieska-salin luennehditaan sopivan näytöksiinkin. Tanssiopetusta annetaan silti Vantaan jokaisella suuralueella. Opetuspisteitä ovat (syksy 2016):

Lähteet

Vantaan kulttuuripalkinto
Taiteen perusopetus
Suomalaiset tanssikoulut
Vantaan oppilaitokset
Myyrmäki
Bergvikin kartano

Bergvikin kartano () sijaitsee Salon Hirsjärven rannalla Etelä-Suomessa. Kartano mainitaan asiakirjoissa ensi kerran 1796, jolloin se muodostettiin everstiluutnantti De la Motten upseerin virkakartanoksi. Osa kartanon julkisivusta edustaa goottilaistyyliä. Kartanolla on ollut useita omistajia, muun muassa 1950-luvulle asti Suomen Sokerin pääjohtaja John Grundström. 

Kartano toimi Riitta Pätiälä-Saarisalon perustaman säätiön toimintakeskuksena talveen 2020 asti. Alueella on myös kappeli ja luontopolku. 
Nykyisin kartano toimii hotellina, juhla- sekä kokouspaikkana.

Lähteet
www.bergvik.fi

Kisko
Salon kartanot
Bergvikin säätiö

Bergvikin säätiö (entinen Vapaa Evankeliumisäätiö ja säätiörekisterissä Bergvikin Säätiö) on elävää kristillisyyttä herättämään ja syventämään pyrkivä säätiö.

Säätiön perustaja oli Riitta Pätiälä-Saarisalo, joka toimi pitkään säätiön toiminnanjohtajana. Säätiö piti vuoteen 2020 yllä Bergvikin toimintakeskusta, jossa sen tytäryhtiö Bergvikin Kartano Oy harjoitti kokous- ja majoitustoimintaa, kuten rippikouluja. Toimintakeskusta teki tunnetuksi toiminnanjohtajan puolison professori Aapeli Saarisalon työ.

Säätiön tarkoituksena on sääntöjensä mukaan herättää ja syventää elävää kristillisyyttä sekä toimia kristillisen mielenterveystyön edistämiseksi. Tarkoituksensa toteuttamiseksi säätiö pitää Bergvikin kappelissa hartauksia ja jumalanpalveluksia, kustantaa ja julkaisee kristillistä kirjallisuutta sekä järjestää tapaamisia ja raamattuopetusta.

Säätiö on vuokrannut kartanon majoitus- ja ravitsemusliiketoiminnan vuonna 2020. Bergvikin säätiö on Suomen Evankelisen Allianssin yhteisöjäsen.

Lähteet

Aiheesta muualla 
Säätiön kotisivu

Suomalaiset säätiöt
Kiikala
Evankelis-kristilliset järjestöt
Evankelisuus
Osmoseeni

Osmoseeni eli bis(syklopentadieeni)osmium (C10H10Os) on metalloseeneihin kuuluva osmiumin organometalliyhdiste.

Ominaisuudet ja valmistus
Osmoseeni on huoneenlämpötilassa valkoista tai väritöntä kiteistä ainetta, joka on suhteellisen stabiili ilman vaikutuksille. Se liukenee moniin orgaanisiin liuottimiin, mutta vain happamiin vesiliuoksiin. Happamissa olosuhteissa osmiumioni voi ottaa vastaan protonin ja hapettuu samalla hapetusluvulle +IV. Rakeneteeltaan ja reaktiivisuudeltaan yhdiste muistuttaa ferroseenia, mutta poikkeaa siitä muutamin osin. Osmoseeni on niin kutsuttu sandwich-yhdiste ja osmiumioni on kahden syklopentadienyyliligandin välissä. Toisin kuin ferroseenilla, syklopentadieenin konformaatiot ovat kohdakkaiset. Toinen selvä poikkeavuus on käyttäytyminen hapettuessa. Osmoseeni ei myödösta monokationia kuten ferroseeni, vaan rutenoseenin tavoin modostuu dimeerinen dikationi. Ferroseenin tavoin osmoseeni voi reagoida elektrofiilisella aromaattisella substituutiolla. Sen reaktiivisuus on kuitenkin heikompi.Osmium on fotoaktiivinen yhdiste ja tätä ominaisuutta on tutkittu runsaasti. Fotolyysi hajottaa yhdisteen osmiumiksi bentseeniksi ja syklobutadieeniksi ja osmoseenin on todettu myös katalysoivan veden hajoamista fotolyyttisesti vedyksi ja hapeksi.

Valmistus
Osmoseenia voidaan valmistaa osmium(IV)kloridin ja syklopentadienyylinatriumin välisellä reaktiolla tai käsittelemällä osmiumtetroksidia vetybromidilla ja tämän jälkeen syklopentadieenillä sinkin läsnä ollessa.

Lähteet

Organometalliyhdisteet
Osmiumyhdisteet
Tavela

Tavela on muun muassa seuraavien henkilöiden sukunimi:
Heikki Tavela, suomalainen yritysjohtaja
Kaarle Tavela, suomalainen ratsutilallinen.

Täsmennyssivut
Kaarlo Larna

Kaarlo Larna (15. marraskuuta 1927 – 30. lokakuuta 1975)  oli suomalainen taloustieteilijä. Hän työskenteli muun muassa taloudellisena asiantuntijana Kansallis-Osake-Pankissa, assistenttina Helsingin yliopistossa, virkamiehenä Yhdistyneiden kansakuntien sihteeristössä 1959–1961, Elinkeinoelämän tutkimuslaitoksen johtajana 1961–1963 ja 1973–1975, Sitran yliasiamiehenä 1972–1973 sekä Suomen Teollisuusliiton johtajana ja varatoimistusjohtajana. Larna oli koulutukseltaan valtiotieteiden tohtori Helsingin yliopistosta (väitös 1959). Hän toimi Taloustieteellisen Seuran puheenjohtajana 1954 ja Kansantaloudellisen Yhdistyksen esimiehenä vuonna 1966.

Lähteet 

Suomalaiset taloustieteilijät
Suomalaiset elinkeinoelämän vaikuttajat
Vuonna 1927 syntyneet
Vuonna 1975 kuolleet
Merta lähemmäs kalaan

Merta lähemmäs kalaan on syksyllä 2015 MTV3-kanavalla alkanut kalastusohjelma. Ohjelman jokaisessa jaksossa viedään julkisuudesta tuttuja henkilöitä kalalle heidän omille kotivesilleen. Juontajina, kalastusoppaina ja kokkeina nähdään Roope Rehbinder, Arttu Harkki ja Janne Pekkala.

Jaksot

Lähteet 

Suomalaiset televisio-ohjelmat
2010-luvun televisiosarjat
MTV3:n televisio-ohjelmat
Finnjävel – ravintola helvetistä

Finnjävel – ravintola helvetistä on keväällä 2016 MTV3-kanavalla alkanut tositelevisiohjelma. Ohjelmassa seurataan huippukokkien Henri Alénin ja Tommi Tuomisen yhteistä unelmaa perustaa Finnjävel-ravintola hinnalla millä hyvänsä.

Finnjävel-ravintola sai yhden Michelin-tähden syyskuussa 2021.

Jaksot

Lähteet 

Suomalaiset televisio-ohjelmat
2010-luvun televisiosarjat
Nils Wikberg (shakinpelaaja)

Nils Wikberg (10. joulukuuta 1919 – 25. helmikuuta 2006) oli suomalainen shakinpelaaja ja shakkimestari.

Shakillinen ura

Nils Wikberg oppi shakin säännöt noin 22-vuotiaana jatkosodan aikana (1941). Hän edusti koko uransa eli noin 60 vuotta samaa kerhoa. Uransa hän aloitti Helsingfors Schackvännerin jäsenenä. Erilaisten seurafuusioiden seurauksena kerho muuttui Gambiitiksi (nimi 'Gambiitti' oli Jörn Elfvingin mukaan Wikbergin keksimä). Myöhemmin kerho muutti myöhemmin nimensä Gardeksi. 

Vuodesta 1951 alkaen Wikberg osallistui useita kertoja Helsingin mestaruusturnauksiin. Hänen paras sijoituksensa kisoissa oli vuodenvaihteessa 1960/61, kun hän oli Helsingin Shakkiklubia edustaneen Bo Nyrénin jälkeen toisella sijalla.

Wikbergin ensimmäinen merkittävä saavutus oli Suomen Shakkiliiton mestaruusturnauksessa 1954, kun hän voitti I luokassa oman ryhmänsä tuloksella 8,5/11. Ryhmien voittajat (Wikberg, Harry Kahra ja Bertel Lönnblad) kävivät kaksinkertaisen jatko-ottelun luokan voitosta ja shakkimestarin arvosta. Jatko-otteluiden jälkeen Wikberg oli 3. sijalla. Kisan voiton vei ja shakkimestarin arvon saavutti Harry Kahra. 

Suomen Shakkiliiton mestaruudesta pelattiin jälleen pääsiäisenä 1958. Nils Wikberg osallistui kisaan mestariehdokasluokan ryhmässä ja voitti sen pistein 6,5/8. Suorituksensa ansiosta hän sai 39-vuotiaana  kansallisen shakkimestarin arvon järjestyksessään 68. pelaajana Suomessa.

Wikberg osallistui suomenmestaruusturnaukseen viisi kertaa (1958, 1961, 1965, 1968 ja 1969), mutta sijoitus oli joka kerralla vaatimaton. Hänen paras sijoituksensa on jaettu 10. sija vuonna 1965. 

Parhaimman tuloksensa Wikberg saavutti, kun hän jakoi 1968 Erkki Havansin kanssa voittoa Suomen Shakkiliiton mestaruusturnauksessa. Havansilla oli kuitenkin parempi vertailu ja hän voitti mestaruuden.

Wikberg jatkoi pelaamista aivan viimeisiin vuosiinsa asti. Vuonna 2000 hän voitti Hyrylän varuskunnassa pelatun sotaveteraanien Suomen mestaruusturnauksen vain puolen pisteen turvin ennen shakkimestari Tapio Ketosta. Wikberg löi Ketosen heidän keskinäisessä pelissään. Vuonna 2004 mestaruuden voitti Ketonen ja Wikberg oli kisassa 2. sijalla. Kisa pelattiin tuolloin Haminassa.

Wikberg pelasi vielä 85-vuotiaana keväällä 2005 shakkikerho Garden SM-liigajoukkueessa. Saman vuoden syksyllä hän sai sotaveteraanien SM-kisoissa hopeaa.  

Shakillisista ansioistaan Wikberg sai Suomen Shakkiliiton tunnustusmerkin vuonna 2005.

Lähteet

Kirjallisuus
 Palamaa, Pekka: Suomen Shakkiliiton 70-vuotishistoriikki. Tampere: Suomen Shakkiliitto ry, 1992. ISBN 952-90-4080-6.

Viitteet

Suomalaiset shakinpelaajat
Vuonna 1919 syntyneet
Vuonna 2006 kuolleet
Rientola

Rientola voi tarkoittaa seuraavia:

 Rientola, työväentalo Turun Kärsämäellä
 Rientola, työväentalo Korpilahden Heinosniemessä
 Rientola, työväentalo Vihdin Nummelassa
 Rientola, työväentalo Ylöjärven (Kurun) Kaidankylässä
 Rientola, työväentalo Jyväskylän Vesangassa.
Pictionary Ultimate Edition

Pictionary Ultimate Edition on Playstation 3 -konsolille suunnattu piirustus-, arvaus- ja viihdepeli koko perheelle. Peliin tarvitaan Udraw-gametablet-piirtoalustan, joka myydään erikseen.

PlayStation 3 -pelit
Viimeinen metro

Viimeinen metro (Le Dernier Métro) on François Truffaut’n ohjaama ranskalainen draamaelokuva vuodelta 1980. Truffaut teki myös käsikirjoituksen yhdessä Suzanne Schiffmanin ja Jean-Claude Grumbergin kanssa. Elokuvan pääkuvaajana toimi Néstor Almendros, ja sen musiikin teki Georges Delerue.

Juoni 
Viimeinen metro kertoo teatteriseurueesta natsi-Saksan miehittämässä Pariisissa. Vuonna 1942 menestyvä juutalainen teatteriohjaaja Lucas Steiner (Heinz Bennent) joutuu piiloutumaan saksalaisilta ja antaa teatterinpidon vaimonsa Marionin (Catherine Deneuve) huoleksi. Marion yrittää pysyä väleissä natsimielisen kriitikon (Jean-Louis Richard) kanssa ja rakastuu teatterinsa tähtinäyttelijään (Gérard Depardieu), joka toimii Ranskan vastarintaliikkeessä.

Tuotanto 
Käsikirjoitustyön pohjaksi Truffaut ja hänen kirjoittajakumppaninsa Suzanne Schiffman kävivät läpi arkistoja, muistelmia ja kirjallisuutta tutustuakseen miehitysajan teattereiden historiaan. Elokuvan nimi löytyi tiedosta, että miehitysvuosien ulkonaliikkumiskiellon takia pariisilaisten oli syytä pitää huolta, että ehtivät illan viimeiseen junaan.

Elokuvan rahoituksessa oli historiallisen aiheen vuoksi vaikeuksia, ja monet levittäjäyhtiöt hylkäsivät käsikirjoituksen. Viimeisestä metrosta tuli kuitenkin suuri menestys lippuluukulla.

Marion Steinerin rooliin Truffaut valitsi Catherine Deneuven, jonka hän sanoo tulkinneen erinomaisesti hahmon kaksoiselämää. Truffaut käytti vastarintaliikkeessä toimivan kiihkeän Brunon osassa pitkään ihailemaansa Gérard Depardieutä, jota hän ei ollut aiemmin roolittanut elokuviinsa.

Viimeistä metroa kuvattiin tammikuun lopulta 1980 alkaen Pariisin esikaupungin hyljätyssä tehdasrakennuksessa.

Vastaanotto ja myöhempi arvostus 
Viimeinen metro tuotti vuonna 1981 kymmenen César-palkintoa, muun muassa vuoden parhaana elokuvana. Se oli parhaan vieraskielisen elokuvan ehdokkaana sekä Oscar- että Golden Globe -gaalassa.

The New York Timesin kriitikot valitsivat Viimeisen metron vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet

Aiheesta muualla 
 
 

 François Truffaut'n ohjaamat elokuvat
Vuoden 1980 ranskalaiset elokuvat
Koripallon Euroopan-mestaruuskilpailut 1971

Vuoden 1971 koripallon Euroopan-mestaruuskilpailut pelattiin Länsi-Saksassa 10.–19. syyskuuta. Kisoihin osallistui 12 maata. Mestaruuden voitti kahdeksatta kertaa peräkkäin Neuvostoliitto, hopeaa saavutti Jugoslavia ja pronssia, ensimmäisen miesten arvokisamitalinsa 25 vuoteen, Italia. Turnauksen arvokkain pelaaja oli Jugoslavian Krešimir Ćosić ja korikuningas Puolan Edward Jurkiewicz.

Sijoitukset

Mitalistit

Lähteet 
 XVII European Championship (Essen 1971) linguasport.com

Viitteet

Aiheesta muualla 
 1971 European Championship for Men FIBA Archive 

Koripallon Euroopan-mestaruuskilpailut
Vuoden 1971 koripallo
Saksan koripallo
Essen